TTW ครึ่งแรกปี 64 กำไรโตแกร่ง! ควักเงิน 1.19 พันลบ. ปันผลระหว่างกาล 0.30 บ.
TTW เปิดงบครึ่งแรกปี 64 กวาดรายได้ 2.95 พันลบ.-กำไร 1.56 พันลบ. หลังรับส่วนแบ่งกำไรจากการลงทุน CKP ใจป้ำควักเงิน 1.19 พันลบ. ปันผลระหว่างกาลหุ้นละ 0.30 บ.
TTW เปิดงบครึ่งแรกปี 64 กวาดรายได้เฉียด 3 พันลบ.-กำไร 1.56 พันลบ. ใจป้ำควักเงิน 1.19 พันลบ. ปันผลระหว่างกาลหุ้นละ 0.30 บ.
26 ส.ค. 2564

นางสาววลัยณัฐ ตรีวิศวเวทย์ กรรมการผู้จัดการ บริษัท ทีทีดับบลิว จำกัด (มหาชน) หรือ TTW เปิดเผยผลเผยผลประกอบการครึ่งปีแรก ประจำปี 64 บริษัทฯ และบริษัทย่อยมีรายได้รวม 2,949.1 ล้านบาท กำไรสุทธิ 1,558.3 ล้านบาท ปัจจัยหลักๆ มีผลมาจากส่วนแบ่งกำไรจากการลงทุนในบริษัท ซีเค พาวเวอร์ จํากัด (มหาชน) หรือ CKP เพิ่มขึ้น
ทั้งนี้บริษัทฯ ได้เตรียมความพร้อมด้านแผนความต่อเนื่องทางธุรกิจ ในการรับมือกับสถานการณ์การแพร่ระบาดของโควิด-19 ที่ยังคงทวีความรุนแรง พร้อมเตรียมจ่ายปันผลระหว่างกาล 0.30 บ./หุ้น ตอกย้ำความเป็นหุ้นที่มีเสถียรภาพสูง (Defensive Stock) แม้ในสภาวะที่เศรษฐกิจมีความผันผวนและมีอัตราผลตอบแทนเงินปันผลสูง (Dividend Stock)
โดยสินทรัพย์รวมของบริษัทฯ และบริษัทย่อย ณ วันที่ 30 มิถุนายน 2564 มีจำนวน 22,648.3 ล้านบาท หนี้สิน 8,712.3 ล้านบาท และส่วนของผู้ถือหุ้น 13,936.0 ล้านบาท ซึ่งมีอัตราส่วนหนี้สิน:ทุนเพียง 0.63 เท่า
ทั้งนี้จากผลประกอบการครึ่งปีแรกของปี 2564 และฐานะทางการเงินของบริษัทฯ ในปัจจุบัน ที่ประชุมคณะกรรมการบริษัทฯ มีมติอนุมัติการจ่ายเงินปันผลระหว่างกาล (Interim dividend) แก่ผู้ถือหุ้นในอัตราหุ้นละ 0.30 บาท คิดเป็นร้อยละ 83.5 ของกำไรสุทธิ หรือคิดเป็นมูลค่ารวม 1,197,000,000 บาท ทั้งนี้บริษัทฯ ได้กำหนดรายชื่อผู้มีสิทธิรับเงินปันผล (Record Date) ในวันที่ 9 กันยายน 2564 และกำหนดจ่ายเงินปันผลในวันที่ 23 กันยายน 2564
“นับตั้งแต่สถานการณ์การแพร่ระบาดของโควิด-19  ระลอกใหม่ที่ยังคงทวีความรุนแรงมากขึ้น บริษัทฯ ตระหนักถึงผลกระทบจากวิกฤตในครั้งนี้เป็นอย่างมาก นอกจากการการออกมาตรการเพื่อดูแลสุขภาพและความปลอดภัยของพนักงานในบริษัทฯ แล้ว บริษัทฯ มีความห่วงใยในสุขภาพอนามัยของบุคลากรทางการแพทย์ และหน่วยงานภาครัฐทุกภาคส่วนที่เสียสละเป็นแนวหน้าช่วยเหลือผู้ป่วยได้ร่วมกำลังใจสนับสนุนเงินบริจาค อุปกรณ์ทางการแพทย์ ชุดตรวจโควิด – 19 (Rapid Antigen Test) อาหารและน้ำดื่มสะอาด ให้แก่สำนักงานตำรวจแห่งชาติ โรงพยาบาล โรงพยาบาลสนาม ศูนย์พักคอยผู้ป่วย และศูนย์ฉีดวัคฉีดในพื้นที่กรุงเพทมหานคร และพื้นที่ให้บริการของบริษัทฯ อย่างต่อเนื่อง เพื่อหวังเป็นอย่างยิ่งว่าจะเป็นส่วนหนึ่งในการส่งกำลังใจให้บุคลากรทางการแพทย์ผ่านพ้นวิกฤตครั้งนี้ไปได้ด้วยดี”นางสาววลัยณัฐ กล่าวเพิ่มเติม